**Rámcová dohoda č.**

**na nákup kriminalistického materiálu**

uzatvorená podľa § 269 ods. 2 Obchodného zákonníka a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) (ďalej len „rámcová dohoda“)

**Zmluvné strany**

Kupujúci: Slovenská republika, zastúpená

Ministerstvom vnútra Slovenskej republiky

Sídlo Pribinova 2, 812 72 Bratislava

Bankové spojenie: Štátna pokladnica, č. účtu 7000001400/8180

IČO 00151866

Zastúpený:

ICO: 00151866

DIČ: 2020571520

Bankové spojenie: Štátna pokladnica

Číslo účtu: 7000399957/8180

IBAN: SK7881800000007000180023

(ďalej len „Kupujúci“)

Predávajúci:

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

Fax:

e-mail:

registrácia:

(ďalej len „Predávajúci“)

(spolu aj ako „Zmluvné strany“)

**ÚVODNÉ USTANOVENIA**

1. Zmluvné strany uzatvárajú túto rámcovú dohodu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. xxx/2022 zo dňa xx.xx.2022 pod zn. xxxxx - MST (ďalej len „verejné obstarávanie“).
2. Základným účelom tejto rámcovej dohody je v súlade s výsledkom verejného obstarávania zabezpečenie kúpy Tovaru (tak ako je tento pojem zadefinovaný v čl. I bod 1.1. a v Prílohe č. 1 tejto rámcovej dohody), ktorý bude v súlade s touto rámcovou dohodou a objednávkami kupovať Kupujúci od Predávajúceho.

**Článok 1**

**Predmet rámcovej dohody**

1.1 Predmetom tejto rámcovej dohody je záväzok Predávajúceho dodať Kupujúcemu kriminalistický materiál pre potreby Ministerstva vnútra Slovenskej republiky, uvedený v prílohe č. 1 tejto rámcovej dohody (ďalej len „tovar“) a záväzok kupujúceho tovar prevziať a zaplatiť zaň cenu podľa článku 5 tejto rámcovej dohody.

1.2 Súčasťou dodávky je doprava tovaru do miest dodania, vrátane vykládky, uvedených v prílohe č. 2 tejto rámcovej dohody.

1.3 Predávajúci na základe predloženej písomnej objednávky kupujúcemu dodá tovar v štandardnej kvalite a dopraví tovar vlastnými vozidlami a pracovníkmi na vlastné náklady do miest dodania.

**Článok 2**

**Práva a povinnosti**

2.1 Všetky dokumenty súvisiace s touto rámcovou dohodou a to najmä objednávky, faktúry, výkazy, výdajky a pod. zmluvné strany vypracovávajú v slovenskom jazyku, a tieto dokumenty musia obsahovať všetky dohodnuté a všeobecne záväznými právnymi predpismi platnými na území Slovenskej republiky vyžadované údaje.

2.2 Predávajúci umožní kupujúcemu riadne prevzatie dodaného tovaru formou dodacieho listu a jeho kontrolu.

2.3 Dodaný tovar špecifikovaný v objednávke kupujúceho predávajúci dodá kupujúcemu bez vád.

2.4 Dodaný tovar alebo jeho časť môže kupujúci odmietnuť prevziať, ak kupujúci zistí preukázateľné vady dodaného tovaru, nedostatočnú kvalitu tovaru, rozdiel v množstve dodaného tovaru a zámenu tovaru v porovnaní s objednávkou, a že dodaný tovar nie je originál. Predávajúci je povinný na vlastné náklady dodaný tovar odviezť z priestorov kupujúceho a tomuto dodať nový tovar. O neprevzatí tovaru spíšu poverení zástupcovia zmluvných strán protokol, z ktorého bude zrejmý dôvod, pre ktorý kupujúci dodávku odmietol prevziať a náhradný termín dodania.

2.5         V prílohe č. 4 tejto rámcovej dohody sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto rámcovej dohody a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

2.6 Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 4 tejto rámcovej dohody, a to bezodkladne.

* 1. V prípade zmeny subdodávateľa je Predávajúci povinný najneskôr do 5 pracovných dní odo dňa zmeny subdodávateľa predložiť Kupujúcemu informácie o novom subdodávateľovi v rozsahu údajov podľa bodu 2.5 tohto článku a predmety subdodávok, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z.  má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
	2. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

**Článok 3**

**Kvalita tovaru, záruka, zodpovednosť za vady a za škodu**

3.1 Predávajúci poskytuje Kupujúcemu záruku na dodaný Tovar v lehote 48 mesiacov, alebo ako je uvedené u jednotlivých položiek v prílohe č.1 tejto rámcovej dohody.

3.2 Kupujúci je povinný vady písomne oznámiť predávajúcemu bez zbytočného odkladu po ich zistení, najneskôr do uplynutia dohodnutej záručnej doby. V prípade uplatnenia reklamácie zo strany kupujúceho záručná doba prestáva plynúť a dňom odovzdania vymeneného tovaru začína plynúť nová záručná doba.

3.3 Oznámenie o vadách musí obsahovať:

a) označenie a číslo rámcovej dohody

b) názov, označenie a typ reklamovaného tovaru,

c) popis vady,

d) číslo dodacieho listu, resp. iné určenie času dodania.

3.4 Na nároky kupujúceho z vád tovaru sa vzťahujú ustanovenia § 436 a nasl. Obchodného zákonníka. Voľbu nároku z vád tovaru kupujúci oznámi predávajúcemu v zaslanom oznámení o vadách alebo bez zbytočného odkladu po tomto oznámení.

3.5 Predávajúci sa zaväzuje vyriešiť oprávnenú reklamáciu najneskôr do 10 pracovných dní od jej uplatnenia, tzn. od doručenia oznámenia o vadách. V prípade nedodržania tejto lehoty, je kupujúci oprávnený odstúpiť od objednávky v časti týkajúcej sa vadnej dodávky.

**Článok 4**

**Miesto dodania a množstvo tovaru**

 Predávajúci dodá tovar v množstve podľa písomnej objednávky do miesta dodania, ktorým je Ministerstvo vnútra Slovenskej republiky, jeho organizačné zložky a sídla a adresy organizácii v zriaďovateľskej pôsobnosti Ministerstvo vnútra Slovenskej republiky. Zoznam miest plnenia je uvedený v prílohe č. 2 tejto rámcovej dohody.

**Článok 5**

**Kúpna cena**

5.1 Maximálna cena za kus, za položku a maximálna cena celkom musí byť stanovená v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov (ďalej len „Cena“).

* 1. Cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Tovaru (najmä náklady za Tovar, na obstaranie Tovaru, dovozné clá, dopravu na miesto dodania, náklady na obalovú techniku a balenie) a primeraný zisk Predávajúceho.
	2. Cena za Tovar musí byť stanovená v mene EURO. K fakturovanej cene bude vždy pripočítaná DPH stanovená v súlade s právnymi predpismi platnými v čase dodania Tovaru.
	3. Maximálny finančný limit na dodanie a nákup Tovaru podľa tejto Dohody je stanovený v Prílohe č.3 tejto Dohody.
	4. Maximálne jednotkové ceny za Tovar, ktoré boli predmetom Ponuky sú špecifikované v prílohe č. 3 tejto Dohody a sú stanovené ako maximálne ceny bez DPH.
	5. Predávajúci prehlasuje, že Tovar poskytuje Kupujúcemu za najlepších/najvýhodnejších podmienok, aké sa poskytujú na relevantnom trhu.
	6. Cena za tovar sa môže každoročne, vždy k januáru daného kalendárneho roka zvyšovať o mieru inflácie na základe oznámenia Predávajúceho preukazujúceho výšku inflácie stanovenej Štatistickým úradom Slovenskej republiky zaslaného Kupujúcemu. Miera inflácie sa určuje Indexom spotrebiteľských cien zverejňovaným Štatistickým úradom Slovenskej republiky za kalendárny rok predchádzajúci kalendárnemu roku, v ktorom má prísť k navýšeniu, pričom predmetný Index spotrebiteľských cien za predchádzajúci kalendárny rok je meraný v porovnaní s kalendárnym rokom, ktorý tomuto (predchádzajúcemu) roku predchádzal. Takáto zmena je prípustná iba na základe písomného dodatku k tejto Rámcovej dohode podpísaného oprávnenými zástupcami zmluvných strán, ktorého súčasťou bude upravená Príloha č. 3 tejto Rámcovej dohody.

**Článok 6**

**Platobné podmienky a fakturácia**

6.1 Faktúru vystaví predávajúci až po dodaní tovaru špecifikovaného v objednávke kupujúceho a zároveň doručí vystavenú faktúru kupujúcemu aj v elektronickej forme, ako súbor v textovo čitateľnej podobe. Prílohou faktúry bude dodací list a objednávka.

6.2 Cenu za dodaný tovar uhradí kupujúci na základe faktúry do 30 dní odo dňa doručenia faktúry kupujúcemu. Ak faktúra a jej prílohy nebudú obsahovať všetky dohodnuté náležitosti, alebo nebude mať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov, kupujúci môže takúto faktúru vrátiť predávajúcemu s uvedením všetkých nedostatkov, ktoré sa majú odstrániť. V takomto prípade začne plynúť nová lehota splatnosti dňom riadneho doručenia opravenej faktúry kupujúcemu.

6.3 Faktúra má náležitosti daňového dokladu. Faktúra bude uhrádzaná výhradne prevodným príkazom na bankový účet predávajúceho uvedeného v záhlaví tejto rámcovej dohody.

**Článok 7**

**Dodacie podmienky**

7.1 Predávajúci dodá tovar kupujúcemu v množstve a druhu uvedenom v písomnej objednávke, ktorú predávajúci písomne potvrdí.

7.2 Predávajúci je povinný dodať tovar špecifikovaný v objednávke kupujúceho do miesta plnenia do 30 pracovných dní od doručenia objednávky kupujúceho, pričom za doručenú sa považuje aj objednávka doručená emailom alebo faxom. V prípade potreby inej lehoty dodania tovaru, bude táto lehota uvedená priamo v objednávke. Predávajúci sa zaväzuje zástupcovi kupujúceho oznámiť čas dodávky tovaru do miesta plnenia najneskôr 3 hodiny pred dodaním tovaru.

7.3 Ak predávajúci neoznámi termín dodania tovaru, kupujúci nie je povinný prevziať tovar v deň doručenia, ale až v nasledujúci deň. Náklady spojené s odmietnutím prevzatia neoznámenej dodávky a jej opätovným doručením znáša predávajúci.

7.4 Po dodaní tovaru kupujúci potvrdí prevzatie tovaru podpísaním dodacieho listu. Dodací list a objednávka potvrdená predávajúcim sú podkladom pre vystavenie faktúry.

7.5 Kupujúci si vyhradzuje právo neobjednať celkové množstvo tovaru uvedeného v článku 1 bod 1.1 tejto rámcovej dohody.

**Článok 8**

**Nadobudnutie vlastníctva**

Vlastnícke právo k dodanému tovaru prechádza na kupujúceho okamihom prevzatia tovaru kupujúcim.

**Článok 9**

**Sankcie**

9.1 Ak je predávajúci v omeškaní s dodaním tovaru podľa článku 7 bod 7.2 tejto rámcovej dohody, je kupujúci oprávnený požadovať od predávajúceho zmluvnú pokutu vo výške 0,05 % z ceny tovaru, z ktorého dodaním je v omeškaní, a to za každý aj začatý deň omeškania minimálne však vo výške 100 EUR.

9.2 Ak po dodaní tovaru kupujúci zistil, že dodaný tovar nie je originál podľa špecifikácie predmetu rámcovej dohody, kupujúci má právo od tejto rámcovej dohody odstúpiť. Predávajúci je v prípade vadného plnenia povinný vrátiť zaplatenú cenu za takto dodaný tovar a zároveň uhradiť kupujúcemu zmluvnú pokutu vo výške 50,- EUR za každý jednotlivý kus tovaru nespĺňajúci dohodnuté parametre a vlastnosti, a to do 10 dní od doručenej výzvy na jej zaplatenie.

9.3

V prípade, ak predávajúci neodstráni vady tovaru v lehote podľa článku 3 bod 3.5 tejto rámcovej dohody, je kupujúci oprávnený požadovať od predávajúceho zaplatenie zmluvnej pokuty vo výške 0,05 % z ceny vadného tovaru, a to za každý aj začatý deň omeškania s odstránením vád.

9.4 V prípade, ak je kupujúci v omeškaní s úhradou splatnej faktúry, je predávajúci oprávnený požadovať od kupujúceho zaplatenie úrokov z omeškania v zákonom stanovenej výške.

9.5 Zaplatením zmluvných pokút podľa tohto článku nie je dotknuté právo kupujúceho požadovať od predávajúceho náhradu škody, ktorá prevyšuje zmluvnú pokutu a ktorá vznikla v priamej príčinnej súvislosti s porušením zmluvnej povinnosti za ktorú sa uplatňuje zmluvná pokuta.

**Článok 10**

**Trvanie a skončenie rámcovej dohody**

10.1 Rámcovú dohodu možno ukončiť:

a) písomnou dohodou,

b) písomnou výpoveďou,

c) písomným odstúpením od rámcovej dohody,

10.2 Túto rámcovú dohodu môže kupujúci vypovedať aj bez uvedenia dôvodu. Výpovedná lehota je  dvojmesačná a začína plynúť prvým dňom nasledujúceho mesiaca po mesiaci, v ktorom bola výpoveď doručená predávajúcemu.

10.3 Odstúpiť od rámcovej dohody môže ktorákoľvek zmluvná strana z dôvodu podstatného porušenia rámcovej dohody alebo z dôvodu nemožnosti plnenia rámcovej dohody. Za podstatné porušenie rámcovej dohody sa považuje omeškanie predávajúceho s dodaním tovaru (čl. 7 bod 7.2) a doručenie neoriginálneho tovaru. Za podstatné porušenie rámcovej dohody na strane kupujúceho sa považuje neuhradenie faktúry v lehote 60 dní po lehote jej splatnosti. Odstúpenie od rámcovej dohody je účinné dňom doručenia oznámenia o odstúpení od rámcovej dohody druhej zmluvnej strane.

10.3 Kupujúci je oprávnený odstúpiť od rámcovej dohody, aj ak:

1. predávajúci vstúpil do likvidácie,
2. sa voči predávajúcemu začalo konkurzné konanie alebo reštrukturalizácia,
3. predávajúci koná v rozpore s touto rámcovou dohodou a/alebo písomnou objednávkou a/alebo všeobecne záväznými právnymi predpismi platnými na území Slovenskej republiky a na písomnú výzvu kupujúceho toto konanie a jeho následky v určenej primeranej lehote neodstráni
4. ak nebol predávajúci v čase uzavretia tejto rámcovej dohody zapísaný v registri partnerov verejného sektora alebo ak bol vymazaný z registra verejného sektora,
5. V čase jej uzavretia existoval dôvod na vylúčenie predávajúceho pre nesplnenie podmienky účasti podľa § 32 ods. 1 písm. a) zákona č. 343/2015 Z.z.,
6. táto nemala byť uzavretá s predávajúcim v súvislosti zo závažným porušením povinnosti vyplývajúcej z právne záväzného aktu Európskej únie, o ktorom rozhodol súdny dvor Európskej únie v súlade so Zmluvou o fungovaní Európskej únie.

10.4 Rámcová dohoda sa uzatvára na dobu určitú, a to na dobu 4 rokov odo dňa nadobudnutia jej účinnosti

alebo do vyčerpania finančného limitu tejto rámcovej dohody, uvedeného v čl. 5 bode 5.4 tejto rámcovej dohody.

**Článok 11**

**Záverečné ustanovenia**

11.1 Zmluvné strany si do 5 dní od nadobudnutia účinnosti tejto rámcovej dohody oznámia kontaktné osoby.

11.2 Táto rámcová dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Rámcovú dohodu zverejní kupujúci.

11.3 Zmeny a doplnky rámcovej dohody je možné robiť len písomne vo forme očíslovaných dodatkov k rámcovej dohode, ktoré sa po podpísaní obidvomi zmluvnými stranami stávajú jej neoddeliteľnou súčasťou.

11.4 Práva a povinnosti zmluvných strán, pokiaľ táto rámcová dohoda neupravuje inak, sa riadia ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike.

11.5 Táto rámcová dohoda je vyhotovená v piatich (5) rovnopisoch s platnosťou originálu, dva (2) rovnopisy zostanú predávajúcemu a tri (3) rovnopisy zostanú kupujúcemu.

11.6 Zmluvné strany vyhlasujú, že si rámcovú dohodu prečítali, jej zneniu porozumeli, že nebola uzatvorená v tiesni, ani za zvlášť nevýhodných podmienok a na znak súhlasu s jej obsahom ju vlastnoručne podpisujú.

 Táto Dohoda má nasledujúce prílohy, ktoré tvoria jej neoddeliteľnú súčasť:

Príloha č. 1: Opis predmetu zákazky, technické požiadavky

Príloha č. 2: Miesta dodania tovaru

Príloha č. 3: Štruktúrovaný rozpočet ceny predmetu zákazky

Príloha č. 4: Zoznam subdodávateľov

V Bratislave, dňa: ..................................... V Bratislave, dňa: ....................................

Za kupujúceho: Za predávajúceho:

.................................................................. ..................................................................